**Нохчийн меттан 5-чу классана лерина программа**

**ДОВЗИЙТАРАН КЕХАТ**

Программа хӀоттийна нохчийн меттан хьехархочунна ишколан дешаран хӀинцалерчу тенденцешна а, Ӏаморан жигарчу методикашна а тӀехьажийна йолу дешаран предметан белхан программа хӀоттош,

методически гӀо-накъосталла даран Ӏалашонца.

Герггарчу белхан программо хьехархочун таро хуьлуьйтур йу:

1. нохчийн мотт хьехаран процессехь коьртачу йукъарчу дешаран

Федеральни пачхьалкхан дешаран стандартехь билгалдаьхначу Ӏаморан

личностни, метапредметни, предметни жамӀашка кхачош долу хӀинцалера некъаш кхочушдан; (кхин дӀа – ФПДС КЙД);

1. билггал йолчу классан башхаллаш тидаме а оьцуш, билгалдина дакъа/тема Ӏаморна дешаран хенан магийнчу герггарчу дӀасайекъарх, ткъа иштта дакъойн/темийн Ӏаморан коьчал карайерзорхьама йалийнчу дешаран гӀуллакхдаран коьртачу кепех пайда а оьцуш, рузманан-тематикин планировани кечйан.

Личностни а, метапредметни а жамӀаш далийна, коьртачу йукъардешаран ишколехь нохчийн мотт хьехаран башхаллаш тидаме а оьцуш.

«Ненан (нохчийн) мотт» дешаран предмето билгалдо предметашна

йукъара уьйраш гуманитарни циклан кхечу дешаран предметашца кхочушйар.

**«НЕНАН (НОХЧИЙН) МОТТ» ДЕШАРАН ПРЕДМЕТАН ЙУКЪАРА ХАРАКТЕРИСТИКА**

Нохчийн мотт – нохчийн халкъан ненан мотт, Нохчийн Республикин пачхьалкхан мотт.

Нохчийн мотт хааро а, цуьнан тайп-тайпана кепаш, функциональни

тайпанаш карадерзоро а, цуьнан стилистически башхаллех, суртхӀотторан

таронех кхетаро а, нохчийн маттах тайп-тайпанчу тӀекаренан хьелашкахь нийса а, эвсараллица а пайдаэца хааро а билгалдоккху адаман кхиаме хилар.

Нохчийн матто, шен тӀекаренан а, ойла йовзийтаран а коьрта функцеш кхочушйеш, адамашна йукъахь уьйр латтайо, адаман кхетам а, дог-ойла а кхолларехь дакъалоцу; нохчийн мотт нохчийн халкъан хаамаш,

оьздангаллин ламасташ, истори ларйаран а, йовзийтаран а коьрта гӀирс бу.

Ишколехь нохчийн мотт Ӏамор тӀехьажийна ду дешархочун

оьздангаллин а, коммуникативни а культура кхачаме йалорна а, цуьнан

интеллектан а, кхоллараллин а говзалла, ойлайар, иэс, суртхӀоттор, ша

кхочушден дешаран гӀуллакх кхиорна а.

Нохчийн мотт Ӏаморан чулацам иштта тӀехьажийна бу функциональни

говзалла, адаман йешаран, текстех кхетаран, тайп-тайпанчу барамийн

текстийн хаамах пайдаэцаран, цуьнан мах хадоран, цунах ойлайаран, шен

Ӏалашонашка кхачаран, шен хаарш а, таронаш а шорйаран, йукъараллин

дахарехь дакъалацаран интегративни хаар санна, кхиорна. Къамелан а, текстан а гӀуллакх нохчийн меттан ишколан курсан къепе кхолларехь коьртаниг ду.

Цаьрца догӀуш долу хаарш а, карадерзарш а далийна Ӏаморан

метапредметни, предметни жамӀийн ларамехь, Ӏаморан чулацамехь (дакъош: «Мотт а, къамел а», «Текст», «Меттан функциональни тайпанаш»).

Дешаран предметан чулацам кхочушбан таро йу классал арахьарчу гӀуллакхдарехь: экскурсеш, тематикин мероприятеш, конкурсаш, и. д.кх.

**«НЕНАН (НОХЧИЙН) МОТТ» ДЕШАРАН ПРЕДМЕТ ӀАМОРАН ӀАЛАШОНАШ**

Коьртачу йукъарчу дешаран программашца нохчийн мотт Ӏаморан

Ӏалашонаш йу:

патриотизмах кхетар а, иза гучуйаккхар а, нохчийн мотт Нохчийн

Республикин шолгӀа пачхьалкхан мотт санна, нохчийн халкъан къоман мотт санна ларар; маттаца нохчийн халкъан син хьал лардаран, довзийтаран кепе а, тӀекаренан гӀирсе а санна кхетаме йукъаметтиг хилар; нохчийн культуре ларам гучубаккхар;

нохчийн мотт адаман кхиаран гӀирс, йукъараллин уьйр кхолларан гӀирс санна караберзор;

нохчийн маттах, цуьнан дӀахӀоттамах, функцех, нохчийн меттан

стилистически гӀирсех хаарш карадерзор; литературин меттан норманаш а, къамелан оьздангалла а практикехь карайерзор; жигара пайдаоьцучу а, нуьцкъаллин а дешнийн хьал тодар а, шен къамелехь тайп-тайпанчу

грамматически гӀирсех пайдаэцар а; орфографически а, пунктуационни а

говзалла кхачаме йалор, шен къамел кхачаме далоран лаам кхиор;

къамелан гӀуллакх, адамашна йукъарчу куьцан а, куьцан доцучу а

тӀекаренан хьелашкахь гонахарчу нахаца эвсара йукъаметтигаш латтош долу коммуникативни карадерзарш кхачаме далор; нохчийн мотт тайп-тайпана

хаамаш бовзаран гӀирс санна караберзор;

ойланан гӀуллакх кхачаме далор, нохчийн мотт Ӏаморехь дустаран,

анализан, синтезан, жамӀдаран, тайпанашка дӀасадекъаран, билгала йолу бакъонаш дӀахӀитторан, универсальни интеллектан карадерзарш кхиор;

функциональни говзалла кхиор: хаамийн лехам кхочушбаран, оьшу хаам схьакъасторан а, хийцаран а, тайп-тайпанчу барамехь йолчу текстийн

чулацам тидаран, царах кхетаран, пайдаэцаран хаарш; текстан

хааман-маьӀнин йухакечдаран стратеги а, говзалла а, некъаш а карадерзор; текстах, цуьнан гӀуллакхах, йукъарчу маьӀнех, маьӀнин дӀахӀоттамах, авторан коммуникативни Ӏалашонах, меттан гӀирсийн гӀуллакхах кхетаран кепаш

карайерзор.

**ДЕШАРАН ПЛАНЕХЬ «НЕНАН (НОХЧИЙН) МОТТ»**

**ДЕШАРАН ПРЕДМЕТАН МЕТТИГ**

Коьртачу йукъарчу дешаран Федеральни пачхьалкхан дешаран

стандартаца догӀуш, «Ненан мотт (нохчийн)» дешаран предмет йукъайоьду «Ненан мотт а, литература а» предметни областана, Ӏамо декхарийлахь долу предмет а йу.

Дешаран хьесапца 5 классехь нохчийн мотт Ӏаморна билгалдаькхина 102 сахьт (кӀиранахь – 3 сахьт).

**«НЕНАН (НОХЧИЙН) МОТТ» ДЕШАРАН ПРЕДМЕТАН ЧУЛАЦАМ**

**5 КЛАСС**

**Маттах лаьцна йукъара хаамаш**

Нохчийн меттан хьал а, исбаьхьалла а (шуьйра дешан хӀоттам, дукха маьӀнаш долу дешнаш, дешан тӀедеанчу маьӀнийн кхиаме система, синонимаш а, антонимаш а, кицанаш а, аларш а).

Нохчийн меттан дошкхолладаларан хьелаш (йуьхьанцарчу ишколехь Ӏамийнчун барамехь). Лингвистикин коьрта дакъош (фонетика, орфоэпи, графика, орфографи, лексикологи,

дошкхолладалар, морфологи, синтаксис, пунктуаци). Мотт билгалонан система санна. Мотт адамийн тӀекаренан гӀирс санна. Меттан а, къамелан а коьрта дакъош: аз, морфема, дош, дешнийн цхьаьнакхетар, предложени.

**Мотт а, къамел а**

Мотт а, къамел а. Барта а, йозанан а къамел, монолог а, диалог а, полилог.

Къамелан гӀуллакхан тайпанаш (къамел дар, ладогIар,

йешар, йаздар), церан башхаллаш.

Дахарехь биначу тидамийн буха тIехь а, Iилманан-дешаран,

исбаьхьаллин, Iилманан-кхетаме литература йешаран буха тIехь а барта монологан аларш кхоллар.

Йешна йа ладоьгIна текст, цу йукъахь дуьйцуш волчун йуьхь хуьйцуш а, барта схьайийцар.

Лингвистически теманашна а (Iамийнчун барамехь),

дахарехь биначу тидамийн буха тIехь йолчу теманашна а

диалогехь дакъалацар.

Маршалла хаттаран, Ӏодикайаран, дехаран, баркаллин къамелан кепаш.

Дахарехь а, книгаш йешарехь а зеделлачунна, чулацаман суьртана тIе а тевжаш, тайп-тайпана сочиненеш йазйар (цу йукъахь сочиненеш-миниатюраш а).

ЛадогIаран тайпанаш: харжаман, довзийтаран, дуьхенгара.

Йешаран тайпанаш: Iаморан, довзийтаран, хьажаран,

лехаман.

Барамехь 140 дашал кӀезиг йоцчу ладоьгӀначу а, йешначу а къамелан тайп-тайпанчу функциональни-маьӀнин тайпанийн Ӏилманан-дешаран, исбаьхьаллин текстийн чулацамах кхетар.

Текстан тема а, коьрта ойла а билгалйаккхар, текстан чулацамца дог1уш, хаттарш а, царна жоьпаш а х1иттор.

Йозанан кепехь йуьхьанцарчу текстан чулацам ма-барра а, бацбина а бовзийтар.

Ӏалашоне а, теме а, коммуникативни дагалацаме а хьаьжжина алар кхоллархьама, меттан гӀирсаш къастор.

Йозанехь вайзаманан нохчийн литературин меттан

норманаш ларйар.

Тайп-тайпанчу лексически дошамех пайдаэцар.

**Текст**

Текст а, цуьнан коьрта билгалонаш а. Текстан тема а, коьрта ойла а. Текстан микротема. Коьрта маьIна чулоцу дешнаш.

Къамелан функциональни-маьIнин тайпанаш: суртхIоттор, дийцар, ойлайар; церан башхаллаш.

Текстан композиционни дIахIоттам. Абзац текст

композиционни-маьIнин дакъошка йекъаран гIирс санна.

Текстан дакъош а, предложенеш а вовшахтосу гIирсаш:

дешан кепаш, цхьанаораман (гергара) дешнаш, синонимаш,

антонимаш, йаххьийн цIерметдешнаш, дешан йухаалар.

Дийцар къамелан тайпа санна. Дийцар.

Текстан маьIнин анализ: цуьнан композиционни

башхаллийн, микротемийн, абзацийн, текстехь предложенеш вовшахтосучу гIирсийн а, кепийн а; меттан суртхIотторан

гIирсех пайдаэцар (Iамийнчун барамехь).

Йешначу йа ладоьгIначу текстан чулацам ма-барра а, хоржуш а, бацбина а схьабийцар. Дийцархочун йуьхь а

хуьйцуш, текстан чулацам схьабийцар.

Текстан хаамаш хийцар: текстан цхьалхе а, чолхе а план.

**Меттан функциональни тайпанаш**

Меттан функциональни тайпанех лаьцнайукъара кхетам (буьйцучу маттах, функциональни стилех, исбаьхьаллин

литературин маттах).

**МЕТТАН СИСТЕМА**

**Фонетика. Графика. Орфоэпи**

Фонетика а, графика а лингвистикин дакъош санна.

Аз меттан дакъа санна. Озан маьIна къасторан гIуллакх. Нохчийн меттан мукъачу аьзнийн къепе.

Нохчийн меттан мукъазчу аьзнийн къепе.

Элпийн а, аьзнийн а дазар. Нохчийн алфавитан хIоттам.

Мукъа аьзнаш: деха а, доца а.

Мукъаза аьзнаш: къора а, зевне а.

Сонорни мукъаза аьзнаш.

Къамел дарехь аьзнийн хийцадалар. Фонетически

транскрипцин элементаш.

Нохчийн маттахь дешдакъа. Дешдакъа дешан дакъа санна.

Тохар.

Дош фонетически къастор.

Орфоэпи лингвистикин дакъа санна.

Интонаци (йиш), цуьнан функцеш. Интонацин коьрта

элементаш.

**Орфографи**

Орфографи лингвистикин дакъа санна.

***Й*** элпан нийсайаздар.

Къасторан ***ъ, ь*** хьаьркийн нийсайаздар.

**Лексикологи**

Лексикологи лингвистикин дакъа санна.

Дош – меттан коьрта дакъа. Цхьа маьIна долу а, дукха маьIнаш долу а дешнаш; дешан нийса а, тIедеана а маьIна.

Синонимаш. Антонимаш. Омонимаш.

Лексически дошамийн тайпанаш а (маьIнин дошам,

синонимийн, антонимийн, омонимийн дошамаш), ненан

меттан дешнийн хьал карадерзорехь цара ден гIуллакх а.

ЦӀена нохчийн а, тIеэцна а дешнаш.

**Фразеологи**

Фразеологизмаш, церан маьIна, царах пайдаэцар.

Фразеологически эквиваленташ оьрсийн маттахь.

Фразеологически дошамаш.

**Дешан хIоттам а, дошкхолладалар а**

Морфема меттан уггар жима маьIне дакъа санна.

Морфемийн тайпанаш.

Дешан лард а, чаккхе а. Орам, дешхьалхе, суффикс.

Цхьанаораман (гергара) дешнаш.

Дошкхолладалар а, дошхийцадалар а.

Нохчийн маттахь дешнаш кхолладаларан коьрта кепаш. Дешнаш кхолладаларехь а, хийцадаларехь а морфемашкахь мукъачу а, мукъазчу а аьзнийн хийцадалар.

Дешнаш кхолладаларан морфемни кеп (дешхьалхенан гIоьнца, суффиксан гIоьнца, дешхьалхенан а, суффиксан а гIоьнца). Лардаш вовшахкхетарца дешнаш кхолладалар. Чолхе дешнаш. Чолхе-дацдина дешнаш.

Дешан морфемни анализ.

**Морфологи. Къамелан оьздангалла. Орфографи**

Морфологи лингвистикин дакъа санна.

Коьрта къамелан дакъош. Къамелан дакъойн семантически, морфологически, синтаксически башхаллаш.

Коьрта къамелан дакъош, церан грамматически маьIна,

морфологически билгалонаш, синтаксически гIуллакх.

**ЦIердош**

ЦIердош къамелан дакъа санна. ЦIердешан йукъара

грамматически маьIна, морфологически билгалонаш,

синтаксически функцеш. Къамелехь цIердешан гIуллакх.

Долахь а, йукъара а цIердешнаш. ЦIердешнийн

грамматически классаш. ЦIердешнийн терахь. Цхьаллин йа

дукхаллин терахьан кеп бен йоцу цIердешнаш.

ЦIердешнийн легарш. Диъ легар. Дожарийн маьIна.

ЦIердешнийн дожарийн чаккхенаш нийсайазйар.

ЦIердешнаш кхолладаларан некъаш.

ЦIердешнаш морфологически къастор.

Долахь цIердешнийн нийсайаздар.

ЦIердешнашца ***ца*** нийсайаздар.

Оьрсийн маттара тIеэцначу цхьадолчу цIердешнийн

нийсайаздар.

**Синтаксис. Къамелан оьздангалла. Пунктуаци**

Синтаксис лингвистикин дакъа санна.

Дешнийн цхьаьнакхетар а, предложени а нохчийн меттан

синтаксисан дакъош санна. Коьртачу дешан морфологически билгалонашка хьаьжжина, дешнийн цхьаьнакхетаран коьрта

тайпанаш (цIеран а, хандешан а).

Предложени а, цуьнан билгалонаш а. Предложенийн

тайпанаш, аларан Iалашоне а, эмоцин билгалоне а хьаьжжина.

Дийцаран, хаттаран, тIедожоран; айдаран а, айдаран йоцчу а

предложенийн маьIнин а, интонацин а башхаллаш.

Предложенин коьрта меженаш (грамматически лард).

Подлежащи а, сказуеми а предложенин коьрта меженаш санна.

Сказуемин подлежащица барт хилар.

Грамматически лардийн масалле хьаьжжина,

предложенийн тайпанаш: цхьалхе, чолхе.

Йаьржина а, йаржаза а предложенеш. Предложенин коьртаза меженаш: къастам, кхачам, латтам. Къастам а, и

гайтаран тайпаналлин гIирсаш а. Кхачам а (нийса а, лач а), и

гайтаран тайпаналлин гIирсаш а. Латтам а, и гайтаран

тайпаналлин гIирсаш; маьIне хьаьжжина, латтамийн тайпанаш (хенан, меттиган, даран суьртан, Iалашонан, бахьанин,

бараман).

Предложенин цхьанатайпана меженаш, къамелехь цара деш долу гIуллакх. Цхьанатайпанчу меженашца йолчу

предложенийн интонацин башхаллаш.

Цхьанатайпанчу меженашца йукъара дешнаш долу

предложенеш.

ТIедерзарца йолу предложени, интонацин башхаллаш.

ТIедерзар а, и гайтаран гIирсаш а.

Цхьалхечу предложенин синтаксически анализ.

Ма-дарра къамелаца йолу предложенеш.

Ма-дарра къамелаца йолу предложенеш пунктуационни кечйар. Диалог.

Йозанехь диалог пунктуационни кечйар. Пунктуаци

лингвистикин дакъа санна.

**КОЬРТАЧУ ЙУКЪАРЧУ ДЕШАРАН ТӀЕГӀАНЕХЬ**

**«НЕНАН (НОХЧИЙН) МОТТ» ДЕШАРАН ПРЕДМЕТ**

**КАРАЙЕРЗОРАН КХОЧУШДАН ЛОРУ ЖАМӀАШ**

**ЛИЧНОСТНИ ЖАМӀАШ**

Коьртачу йукъарчу дешаран нохчийн меттан Герггара белхан программа карайерзоран личностни жамӀашка кхочу

дешаран а, кхетош-кхиоран а гӀуллакхийн цхьааллехь, нохчийн къоман ламасталлин социокультурни, синъоьздангаллин

мехаллашца, йукъараллехь тӀеэцначу низаман бакъонашца,

норманашца догӀуш а долуш, цул сов, жамӀаша ша-шен

довзарехь, ша-шен кхетош-кхиорехь, ша-шен кхиорехь адаман

чоьхьара хьелаш кхолларехь аьтто а бо.

Коьртачу йукъарчу дешаран нохчийн меттан Герггара белхан программа карайерзоран личностни жамӀаша гайта деза позитивни мехаллех кхетаран къепен куьйгаллица болх бан

дешархой кийча хилар, цуьнан къепен буха тӀехь а, кхетош-

кхиоран гӀуллакхдаран коьрта некъаш кхочушдарехь а

гӀуллакхдаран зеделларг совдаккхар, цу йукъахь кху декъахь:

***Граждански кхетош-кхиоран*:**

гражданинан декхарш кхочушдан а, цуьнан бакъонаш тӀеэца а кийча хилар, кхечу адамийн бакъонаш, маршо, бакъдолу хьашташ ларар; доьзалан, дешаран хьукматан, меттигерчу йукъараллин, виначу мехкан, пачхьалкхан дахарехь жигара дакъалацар, цу йукъахь нохчийн маттахь йазйинчу

литературин произведенешкахь гайтинчу хьелашца дустарехь дакъалацар а; экстремизман, дискриминацин муьлхха а кеп

тӀецаэцар; адаман дахарехь тайп-тайпанчу йукъараллин

институташа дечу гӀуллакхах кхетар; коьртачу бакъонех,

маршонах, гражданинан декхарех, йукъараллин норманех, нохчийн маттахь йазйинчу литературин произведенешкарчу

масаллийн буха тӀехь кхиийнчу поликультурни йукъараллехь адамийн вовшашца йолчу йукъаметтигийн бакъонех лаьцна

кхетам хилар; цхьаьна тайп-тайпана гӀуллакхаш кхочушдан кийча хилар, вовшех кхета, вовшашна гӀо дан гӀертар; ишколан шайн урхаллехь жигара дакъалацар; гуманитарни

гӀуллакхдарехь дакъалаца кийча хилар.

***Патриотически кхетош-кхиоран*:**

Нохчийн Республикин пачхьалкхан матто санна нохчийн матто дечу гӀуллакхах кхетар; нохчийн мотт, истори а, шен

мехкан культура а йовза лаам гучубаккхар; нохчийн маттаца, шен Даймехкан кхиамашца, Ӏилманца, исбаьхьаллица, тӀеман хьуьнаршца, халкъан къинхьегаман кхиамашца, (цу йукъахь

исбаьхьаллин произведенешкахь гайтинарш а), мехала йукъаметтигаш йолуш хилар; Нохчийн Республикин символш, пачхьалкхан дезденош, исторически а, Ӏаламан а тӀаьхьало,

хӀолламаш, тайп-тайпанчу къаьмнийн ламасташ ларар.

***Синъоьздангаллин кхетош-кхиоран*:**

гӀиллакх-оьздангалла къасточу хьелашкахь оьздангаллин мехалла а, норманаш а йовзар; шен леларан, цу йукъахь къамел даран а, шегара даьллачун а, ткъа иштта оьздангаллин,

бакъонийн норманашка хьаьжжина, кхечу адамийн леларан а, цаьргара даьллачун а мах хадо кийча хилар, диначу хӀуманан хин йолчу тӀаьхьалонах кхетар тидаме а оьцуш; йукъараллехь

лело ца догӀу гӀуллакхаш адамийн леларан норманашца а,

бакъонашца а цхьаьна ца догӀу гӀуллакхаш жигара тӀецаэцар;

шен а, йукъараллин а меттиган хьелашкахь адаман маршо а, жоьпалла а.

***Эстетически кхетош-кхиоран*:**

шен а, кхечу а халкъийн исбаьхьаллин тайп-тайпанчу кепех, ламастех, кхоллараллех кхеташ хилар; исбаьхьаллин

эмоцин тӀеӀаткъамах кхетар; зӀенан а, ша-шен гайтаран а гӀирсех санна исбаьхьаллин культурин мехаллех кхетар; даймехкан а, дуьненан а исбаьхьаллин мехаллех кхетар; исбаьхьаллин тайп-тайпанчу кепашкахь ша-шен гайтаре гӀертар.

***Физически кхетош-кхиоран, могашаллин культура а, синхаамийн хьал а кхиоран*:**

шен дахарехь, книгаш йешарехь зеделлачунна тӀе а тевжаш, дахаран мехаллех кхетар; шен могашаллина

жоьпаллехь хилар а, дахаран могашчу кепана тӀехьажам хилар а (аьхна кхача, гигиенин бакъонаш ларйар, дӀанисйина дешаран а, садаӀаран а раж; диллина физически жигаралла); тӀаьхьенех

кхетар, зене марздаларш (спирт малар, цигаьрка озар,

наркотикашка марзвалар), физически (а, синӀаткъаман а,

могашаллина зене йолу кхин тайпа кепаш тӀецаэцар;

кхерамзаллин бакъонаш ларйар, цу йукъахь ишколан меттан

дешаран процессехь интернет-гуонехь кхерамзаллин леларан карадерзарш а; халахетарех а, хийцалуш долчу йукъараллин,

хааман, Ӏаламан хьолех а вола хьуьнар хилар, цу йукъахь шена зеделлачух кхеташ а, кхин дӀа йолу Ӏалашонаш хӀиттош а; йемал ца беш, ша а, кхиберш а тӀеэца хаар; шен а, кхиболчеран а

синхаамийн хьолах кхета хаар, шегара хьал гайтархьама меттан

гӀирсех нийса пайдаэцар, цу йукъахь нохчийн маттахь йазйинчу литературин произведенешкарчу масалшна тӀе а тевжаш;

рефлексин карадерзарш кхиор, шегара а, ткъа иштта кхечу

стагера а гӀалат дала бакъо хилар къобалдар.

***Къинхьегаман кхетош-кхиоран*:**

технологин а, йукъараллин а хьажаман практикин хьесапаш (доьзалан, ишколан, гӀалин, мехкан дозанехь)

кхочушдарехь жигара дакъалаца тӀехьажам хилар, цу тайпана гӀуллакх дӀадоло, план хӀотто а, ша кхочушдан а хьуьнар

хилар;

корматаллаш а, тайп-тайпана къинхьегам а практикехь Ӏамо дог дар, цу йукъахь Ӏамочу предметан хаарех пайдаэцаран а,

филологаша, журналисташа, йаздархоша бен болх бовзаран а буха тӀехь а; къинхьегаме а, къинхьегаман жамӀашка а ларам

хилар; шен а, йукъараллин а хьашташ тидаме а оьцуш, кхетарца харжар, дешаран, дахаран хьесапийн шен траектори дӀахӀоттор; хиндолчух долу шен хьесапаш схьадийца хаар.

***Экологин кхетош-кхиоран*:**

гонахарчу декъехь хьесапаш кхочушдархьама йукъараллин а, Ӏаламан а Ӏилманийн декъехь долчу хаарех пайдаэцар, дечун план хӀоттор, гонахарчарна цунах хила тарлучу тӀаьхьалонан мах хадор; экологин проблемех лаьцна шена хетарг хьекъале а, нийса а схьаала хаар;

экологин культурин тӀегӀа лакхайаккхар, экологин

проблемаш йаккхий хиларх а, уьш къасто некъаш лаха дезарх а кхетар; гонахарчарна зуламе долу дараш жигара тӀецаэцар, цу йукъахь экологин проблемаш ойъу литературин прозведенеш

йовзарца кхиънарш а; Ӏаламна, йукъараллина, технологина йукъахь долчу хьелашкахь гражданина а, хьаштхочо а санна

айхьа дан дезачух кхетар; экологин хьажаман практикин

гӀуллакхдарехь дакъалаца кийча хилар.

***Ӏилманан довзаран мехаллин*:**

адаман а, Ӏаламан а, йукъараллин а кхиаран коьртачу

низамех, адаман Ӏаламан а, йукъараллин а гуонаца йолчу уьйрех, меттан кхиаран низамех лаьцначу Ӏилманан кхетамийн вайн заманан къепеца гӀуллакхдарехь кхиар; меттан а, йешаран а культура, йешаран говзалла дуьне довзаран гӀирс санна

карайерзор; ишколан меттан дешаран башхаллаш лоруш,

лехаман гӀуллакхдаран коьрта хаарш карадерзор; зеделлачух, диначух, тидамех кхетарна тӀехьажам а, шен а, йукъарчу а хьоле кхачаран некъаш кхачаме дало гӀертар а.

***Дешархо йукъараллин а, Ӏаламан а гуонан***

***хийцалучу хьолех воларан*:**

йукъараллин зеделларг, коьрта йукъараллин гӀуллакхаш, йукъараллехь леларан бакъонаш, норманаш, йукъарлонашкахь а, тобанашкахь а йукъараллин дахаран кепаш дешархоша

карайерзор, корматаллин гӀуллакхдарца, ткъа иштта доьзал а, кхечу культурин гуонера нахаца йукъараллин зӀе хиларан

гурашкахь вовшахтоьхна тобанаш а йукъа а лоцуш;

билггал доцчу хьелашкахь зӀе хиларан хьашт, кхечеран хаарш а, царна зеделларг а тӀеэца кийча хилар; практически

гӀуллакхдарца шена хууш долчун тӀегӀа лакхадаккхарехь билггал доцчу хьелашкахь даран хьашт хилар, цу йукъахь кхечу нахах Ӏама хаар а, цхьаьна гӀуллакхдарехь кхечарна

зеделлачух девза гӀуллакхаш, карадерзарш, керла хаарш тӀеэца хаар а; объектех, хиламех лаьцна гипотезаш, цу йукъахь

хьалха бевзаш цахилларш а, кхетамаш, ойла кепе йалоран,

васташ цхьаьнадалоран говзалла а, керла хаарш а кхио оьшуш хилар а; шен хаарш къен хиларх кхетар, шен кхиаран хьесап

хӀоттор; коьртачу кхетамех, терминех, кхиаран концепцин декъехь шена хетачух пайдаэца хаар, экономикин, йукъараллин, Ӏаламан вовшашца йолу уьйр гучуйаккха а, талла а хаар,

гонахарчунна Ӏаткъам бар, Ӏалашонашка кхачар, кхайкхамаш а, хила тарлун йаккхий тӀаьхьалонаш а эшор тидаме а оьцуш, ша дечун мах хадо хаар;

книгаш йешарехь, къамел дарехь, дахарехь зеделлачунна тӀе а тевжаш, Ӏаткъамечу хьолах кхета, хуьлучу хийцамийн,

церан тӀаьхьалонийн мах хадо; Ӏаткъамечу хьолан мах хадо, тӀеэцна сацамаш, дараш нисдан; кхераман, тӀаьхьалонан мах хадо а, кепе йало а, зеделларг кхио, хӀоьттинчу хьолехь

диканиг лаха хаа; кхиаман гаранти йоцуш, гӀуллакх дан кийча хила хьуьнар хилар.

**МЕТАПРЕДМЕТНИ ЖАМӀАШ**

1. **Дешаран универсальни довзаран дараш**

**карадерзор**

***Коьрта маьӀнин дараш*:**

меттан дакъойн, меттан хиламийн, процессийн ладаме

билгалонаш гучуйаха а, билгалйаха а;

меттан дакъош (хиламаш) тайпанашка дӀасадекъаран ладаме билгало, жамӀдарна а, дустарна а бахьанаш, кхочушйечу

анализан критереш къасто; ладамечу билгалоне хьаьжжина,

меттан дакъош тайпанашка дӀасадекъа;

низаме хьаьжжина дерг а, цхьаьнацадогӀург а къасточу

факташкахь, хаамашкахь, тидамашкахь гучудаккха; низаме хьаьжжина дерг а, цхьаьнацадогӀург а гучудаккхаран критереш йала;

хӀоттийна дешаран декхар кхочушдарна оьшучу текстан

хааман къоьлла гучуйаккха;

меттан процессаш Ӏаморехь бахьанин-тӀаьхьалонан уьйраш гучуйаха; дедукцин а, индукцин а ойланаш сацарх, тера йогӀу ойланаш сацарх пайдаэцарца жамӀаш дан; уьйрех лаьцна

гипотезаш кепе йало;

текстийн тайп-тайпанчу кепашца, меттан тайп-тайпанчу дакъошца болх барехь дешаран хьесап кхочушдаран кеп шен

лаамехь харжа, кхочушдаран варианташ йустуш а, гӀолехь

вариант хоржуш а, ша билгалйина критереш тидаме оьцуш а.

***Коьрта лехаман дараш*:**

хаттарех пайдаэца мотт Ӏаморехь хааран лехаман гӀирсах санна;

хьолан бакъ долчун а, лууш долчун а йукъара цхьаьнацадогӀург гойту хаттарш кепе дало а, долуш дерг а, лоьхуш дерг а шен лаамехь дӀахӀотто а;

шена хетарг а, кхечарна хетарг а бакъ хиларх лаьцна

гипотеза кхолла, шена хетарг а, ойла а тӀечӀагӀйан;

дарийн алгоритм хӀотто, дешаран хьесап кхочушдарехь цунах пайдаэца;

меттан дакъойн, процессийн, бахьанин-тӀаьхьалонан уьйрийн, объектийн вовшашца йозуш хиларан башхаллаш дӀахӀитторехь ша хӀоттийнчу планаца жима таллам бан;

лингвистически таллам (эксперимент) барехь схьаэцначу

хааман мегаш хиларан а, бакъхиларан а мах хадо; биначу

тидаме, талламе хьаьжжина, жамӀаш ша кепе дало; схьаэцна жамӀаш бакъхиларан мах хадоран гӀирсаш караберзо;

процессийн, хиламийн кхин дӀа хила тарлуш долу кхиар а, тера догӀучу хьелашкахь церан тӀаьхалонаш а билгалйаха, ткъа иштта керлачу хьелашкахь а, контексташкахь а церан кхиарах лаьцна шайна хетарг ала.

***Хаамца болх бар*:**

деллачу дешаран хьесапе а, йалийнчу критерешка а хьаьжжина, хаамаш лахарехь а, схьакъасторехь а тайп-тайпанчу кепех, гӀирсех, жоп дехарх пайдаэца;

тексташкахь, таблицашкахь, схемашкахь белла хаам схьакъасто, талла, къепе бало, хааман кхетам бала, цуьнан жамӀ дан;

чулацамехь болу хаам бакъ хиларе а, мегаш хиларе а хьаьжжина, текстан мах хадорхьама а, дешаран хьесапаш

кхочушдаран Ӏалашонца оьшучу хаамах кхетархьама а

ладогӀаран а, йешаран а тайп-тайпанчу кепех пайдаэца;

хӀиттийнчу Ӏалашонашка хьаьжжина, цхьана йа масех хьостанера хаамаш схьаэцархьама, жамӀдархьама, къепе

балорхьама маьӀнин йешарх пайдаэца;

тайп-тайпанчу хаамийн хьостанашкара тера догӀу тӀечӀагӀдарш каро (цхьа ойла, верси бакъйеш йа харцйеш йолу);

хаам луш йолу уггар гӀолехь кеп (текст, презентаци,

таблица, схема) ша схьахаржа а, кхочушден хьесапаш,

коммуникативни хӀоттаме хьаьжжина, чолхе йоцчу схемашца, диаграммашца, кхечу графикица, церан вовшех йозуш хиларца гайта а;

хьехархочо йеллачу йа ша хӀоттийнчу критерешца хааман тешаме хиларан мах хадор;

хаамаш къепе бало а, эвсараллица дагахь латто а.

1. **Дешаран универсальни коммуникативни**

**дараш карадерзор**

***ТӀекаре*:**

тӀекаренан хьелашка, Ӏалашонашка хьаьжжина, хетарг кхолла а, цунах кхета а, эмоцеш гайта; диалогашкахь а,

дискуссешкахь а, барта монологически къамелехь а, йозанан тексташкахь а ша (шена хетарг) гайта;

тӀекаренан ишарш йаран (дешнашца боцу) гӀирсаш бовза, йукъараллин хьаьркийн маьӀнех кхета;

къовсаме хьелаш кхолладаларан бахьанаш довза, къовсамаш малбан, дагадовла;

кхечеран дагахь долчух кхета, къамелхочуьнца лараме

хила, хьайн дуьхьалонаш оьздачу кепе йерзо;

диалог/дискусси дӀайахьарехь йийцаре йиллинчу темица догӀу хаттарш дала а, хьесап кхочушдарна а, дика лаарца йолчу тӀекаренна тӀетарна а тӀехьажийна йолу ойланаш ала а;

шена хетарг диалоган кхечу декъашхошна хетачунна дуьхьалхӀотто, башхаллаш а, позицийн тера хилар а гучудаккха;

йиначу меттан анализан, кхочушйинчу лингвистически

экспериментан, талларан, проектан жамӀаш нахана гуш-хезаш довзийта;

презентацин Ӏалашо а, аудиторин башхаллаш а лоруш, къамел даран барам ша харжа, цуьнга хьаьжжина, иллюстрацин материалах пайдаэцарца барта а, йозанан а тексташ хӀитто.

***Цхьаьна гӀуллакхдар*:**

билггал йолу проблема кхочушйарехь тобанца а, ша а бен болх гӀолехь хиларх кхета а, цунах пайдаэца а, йуьхьарлаьцна Ӏалашо кхочушйарехь вовшашца зӀе хиларан тобанан кепех

пайдаэцар оьшуш хилар билгалдаккха;

цхьаьна гӀуллакхдаран Ӏалашо йуьхьарлаца, цу Ӏалашоне кхача цхьаьна дараш хӀитто: гӀуллакх дӀасадекъа, барт бан, цхьаьна бечу белхан процесс а, жамӀ а дийцаре дан; масех адамна хетачун жамӀ дан, куьйгалла дан, тӀедиллар кхочушдан, муьтӀахь хила кийча хилар гучудаккха;

цхьаьна бен болх вовшахтохаран план хӀотто, шен

гӀуллакх къасто (вовшашца зӀе хиларан массо а декъашхочунна бакъахьа хетарг а, церан таронаш а лоруш), тобанан декъашхошна йукъахь хьесапаш дӀасадекъа, белхан тобанийн кепашкахь дакъалаца (дийцаре диллар, вовшех дагавалар, «хьен штурм», кхийерш а);

белхан шен дакъа кхочушдан, оцу декъехь лакхарчу жамӀашка кхача, тобанан кхечу декъашхойн дарашца шен

дарийн уьйр хилийта;

йукъарчу балха тӀехь ша дакъалацаран эвсараллин мах хадо вовшашца зӀе хиларан декъашхоша шаьш хӀиттийнчу

критерешца; жамӀаш йуьхьанцарчу хьесапца а, тобанан хӀора декъашхочун цу жамӀашка кхачоран гӀуллакхца а дуста,

жоьпаллин гуо дӀасабекъа а, тобанна хьалха отчет йала кийча хила а.

1. **Дешаран универсальни регулятивни дараш**

**карадерзор**

***Ша-шен вовшахтохар*:**

дешаран а, дахаран а хьелашкахь кхочушйен проблемаш

гучуйаха;

сацам баран тайп-тайпана некъаш довза (ша цхьамма,

тобанехь сацам бар, тобано сацам бар);

хьесап кхочушдаран алгоритм (йа цуьнан дакъа) ша хӀотто, болчу гӀирсашка а, шен таронашка а хьаьжжина, дешаран

хьесап кхочушдаран кеп къасто, сацаман йелла варианташ тӀечӀагӀйан;

дарийн план ша хӀотто, иза кхочушйарехь оьшу нисдарш йукъадало;

шена хетарг къасто а, шен сацамах жоьпалла тӀеэца а.

***Ша-шен таллар*:**

ша-шен талларан (цу йукъахь къамелан а), ша-шен

догдаийтаран, рефлексин тайп-тайпана кепаш карайерзо;

дешаран хьолан нийса мах хадо а, иза хийцаран план

йало а;

дешаран хьесап кхочушдарехь хила тарлуш йолу халонаш ган а, хийцалучу хьелашна адаптаци йан а;

гӀуллакхдаран жамӀашка кхачаран (цакхачаран) бахьанех кхето; коммуникативни аьтто цахиларан бахьанех кхета а, уьш ца хилийта хаа а, карадерзийнчу къамелан зеделлачун мах хадо, тӀекаренан Ӏалашонашка а, хьелашка а хьаьжжина, шен къамел нисдан а; тӀекаренан Ӏалашонан а, хьелийн а жамӀ цхьаьнадаран мах хадо.

***Синхаамийн интеллект*:**

шен а, кхечеран а синхаамаш тӀехь урхалла даран хьуьнар кхио;

синхаамаш хиларан бахьанаш гучудаха а, талла а; кхечу

стеган дагахь долчух а, цуьнан бахьанех а кхета, къамелан хьал а толлуш; шен синхаамаш гайтаран кеп нисйан.

***Ша а, кхиберш а тӀеэцар*:**

кхечу стагах а, цунна хетачух а кхеташ хила; ша а, кхиверг а гӀалатвала бакъо йолуш хиларх кхета;

ша а, кхиберш а, йемал ца беш, тӀеэцар; цӀеначу дагара

хила;

гонахарчу дерригенна а Ӏуналла дан йиш цахиларх кхета.

**ПРЕДМЕТАН ЖАМӀАШ**

**5 КЛАСС**

Дешархо Ӏемар ву:

**Маттах лаьцна йукъара хаамаш**

Нохчийн меттан хьолах а, исбаьхьаллех а кхеташ хила,

цунна тешалла деш долу масалш дало.

Лингвистикин коьрта дакъош, меттан а, къамелан а коьрта дакъош довза (аз, морфема, дош, дешнийн цхьаьнакхетар,

предложени).

**Мотт а, къамел а**

Барта а, йозанан а къамелан, монологан а, диалоган а йукъара башхаллаш билгалйаха; хӀора дийнан дахарехь а,

дешарна тӀехьажийна долу хьесапаш кхочушдарехь а къамелан гӀуллакхдаран тайпанийн башхаллаш тидаме эца.

Дахарехь биначу тидамийн, Ӏилманан-дешаран,

исбаьхьаллин, Ӏилманан-кхетаме йолу литература йешаран буха тӀехь барамехь 5 предложенел кӀезиг доцу барта монологически аларш хӀитто.

Лингвистически теманашна йолчу диалогехь а (Ӏамийнчун

барамехь), дахарехь биначу тидамийн буха тӀехь йолчу

диалогехь/полилогехь а дакъалаца (барамехь 3 репликел кӀезиг йоцуш).

Къамелан тайп-тайпанчу функциональни-маьӀнин

тайпанийн Ӏилманан-дешаран, исбаьхьаллин тексташка

ладогӀаран тайп-тайпана кепаш карайерзо: харжаман,

довзийтаран, дуьхенгара.

Йешаран тайп-тайпана кепаш карайерзо: хьажаран,

довзийтаран, Ӏаморан, лехаман.

Барамехь 90 дашал кӀезиг йоцу йешна йа ладоьгӀна текст барта схьайийца; йуьйцуш волчун йуьхь хийцарца текст

схьайийца.

Барамехь 140 дашал кӀезиг йоцчу ладоьгӀначу а, йешначу а къамелан тайп-тайпанчу функциональни-маьӀнин тайпанийн Ӏилманан-дешаран, исбаьхьаллин текстийн чулацамах кхета: барта а, йозанехь а текстан тема а, коьрта ойла а билгалйаккха; текстан чулацамца догӀу хаттарш хӀитто а, царна жоьпаш дала а; йозанан кепехь йуьхьанцарчу текстан чулацам ма-барра а, бацбина а бовзийта (ма-дарра схьадийцарехь йуьхьанцарчу текстан барам 90 дашал кӀезиг хила ца беза; дацдинчу

схьадийцарехь – 95 дашал кӀезиг хила ца беза).

Ӏалашоне а, теме а, коммуникативни дагалацаме а хьаьжжина алар кхоллархьама, меттан гӀирсаш къасто.

Йозанехь вайзаманан нохчийн литературин меттан

норманаш ларйан, цу йукъахь 80 – 90 дешан барам болу текст тӀера схьайазйеш а; 10 – 15 дашах лаьтта дешнийн диктант йазйеш а, хьалха Ӏамийна нийсайазйаран бакъонаш ларйеш хӀоттийнчу 80 – 90 дешан барам болчу йозучу текстан буха тӀехь диктант йазйеш а; тайп-тайпанчу лексически дошамех пайдаэца хаа; барта къамелехь а, йозанехь а къамелан оьздангалла ларйан.

**Текст**

Текстан коьрта билгалонаш йовза; текст композиционни-маьӀнин дакъошка (абзацашка) йекъа; текстан дакъош а,

предложенеш а вовшахтосу гӀирсаш (дешан кепаш,

цхьанаораман (гергара) дешнаш, синонимаш, антонимаш, йаххьийн цӀерметдешнаш, дешан йухаалар) бовза; шен текст (барта а, йозанан а) кхолларехь оцу хаарех пайдаэца.

Текстан, цуьнан композиционни башхаллийн маьӀнин

анализ йан, микротемийн а, абзацийн а масалла къасто.

Текстан башхалонаш билгалйаха, цуьнан коьрта

билгалонашца (тема, коьрта ойла, предложенийн

грамматически уьйр, маьӀнин цхьаалла, гӀеххьа йуьзна хилар) йогӀуш хиларе хьаьжжина а; къамелан функциональни-маьӀнин

тайпанан текст хиларе хьаьжжина а.

Текст кхолларан практикехь (Ӏамийнчун барамехь) текстан коьртачу билгалонех а, къамелан функциональни-маьӀнийн башхаллех а, меттан функциональни тайп-тайпаналлех а долчу хаарех пайдаэца.

Текст кхолларан практикехь текстан (дийцар) коьрта билгалонех долчу хаарех пайдаэца.

Дахарехь, книгаш йешарехь зеделлачунна тӀе а тевжаш, тексташ-дийцарш кхолла; чулацаман суьртана тӀе а тевжаш, тексташ кхолла; (цу йукъахь барамехь 3 йа цул сов предложенел кӀезиг йоцу сочиненеш-миниатюраш а; барамехь 60 дашал кӀезиг йоцу классехь йазйеш йолу сочиненеш а).

Кеп талхийна текст йухаметтахӀотто; йуьхьанцарчу текстана тӀе а тевжаш, йухаметтахӀоттийна текст нисйан.

ЛадоьгӀначу а, йешначу а Ӏилманан-дешаран,

исбаьхьаллин, Ӏилманан-кхетаме йолчу текстийн хаамаш

хийцаран хаарш карадерзо: план хӀотто (цхьалхе, чолхе) кхин дӀа а текстан чулацам барта а, йозанан кепехь а

йухаметтахӀотторан Ӏалашонца; текстан чулацам, цу йукъахь дийцархочун йуьхь хуьйцуш а, схьабийца; тайп-тайпанчу

хьостанашкара хаам схьахаржа а, цу йукъахь лингвистически дошамашкара а, справочни литературера а, дешаран гӀуллакхдарехь цунах пайдаэца а.

Йеллачу темехула болу хаам презентацин кепехь схьагайта.

Шен/кхечу дешархоша кхоьллина тексташ церан

чулацам кхачаме балоран Ӏалашонца тайан (бакъ йолу материал

таллар, текстан йуьхьанцара маьӀнин анализ – маьӀнин цхьаалла, дозуш хилар, хаамаш хилар).

**Меттан функциональни тайпанаш**

Буьйцучу меттан, функциональни стилийн, исбаьхьаллин литературин меттан башхаллаш къасто.

**МЕТТАН СИСТЕМА**

**Фонетика. Графика. Орфоэпи**

Аьзнийн башхалонаш билгалйаха; озана а, элпана йукъарчу башхаллех кхета, аьзнийн системин башхалонаш билгалйаха.

Зевне а, къора а мукъаза аьзнаш, деха а, доца а мукъа аьзнаш

хазарехь къасто а, нийса дӀаала а.

Дешнаш дешдакъошка декъа а, уьш нийса дӀаала а. Оьрсийн маттара тӀеэцна дешнаш аларехь нохчийн меттан аьзнийн къепено а, интонацино а тӀеӀаткъам барца кхоллалуш йолу акцент

дӀайаккха.

Барта а, йозанца а дешан фонетически къастам бан.

Интонацин коьрта дакъош къасто.

Дешнаш аларан а, нийсайаздаран а практикехь фонетикех,

графикех, орфоэпех долчу хаарех пайдаэца.

**Орфографи**

Нийсайаздаран практикехь орфографех долчу хаарех

пайдаэца (цу йукъахь ду ***й*** элпан а, къасторан ***ъ, ь*** хьаьркийн а нийсайаздарх долу хаарш а).

**Лексикологи**

Дешан лексически маьӀна къасто.

Къамелехь цхьа маьӀна долчу а, дукха маьӀнаш долчу а дешнех нийсачу а, тӀедеанчу а маьӀнехь пайдаэца.

Синонимаш, антонимаш, омонимаш йовза.

Лексически дошамех пайдаэца хаа (маьӀнин дошамах,

синонимийн, антонимийн, омонимийн дошамех).

ЦӀена нохчийн а, тӀеэцна а дешнаш довза.

Къамелехь дешнех, церан лексически цхьаьнадар тидаме а оьцуш, пайдаэца,

.

**Фразеологи**

Фразеологизмаш йовза. Фразеологизмийн маьӀна дийца, уьш синонимашца а, йукъарчу дешнийн цхьаьнакхетаршца а хийца.

Къамелехь фразеологически карчамех пайдаэца,

пайдаэцаран гуо, тӀекаренан хьелаш тидаме а оьцуш.

Дешнийн лексически анализ йан (Ӏамийнчун барамехь).

Оьрсийн маттахь фразеологически эквиваленташ харжа.

**Дешан хӀоттам а, дошкхолладалар а**

Дашехь морфемаш йовза (орам, дешхьалхе, суффикс,

чаккхе), дешан лард схьакъасто.

Цхьанаораман (гергара) дешнаш харжа а, къасто а.

Дешнийн кхолладаларехь а, хийцадаларехь а морфемашкахь хийцалуш долу аьзнаш каро.

Схьадевлла а, схьадовлаза а долчу дешнийн лардаш къасто.

Дошкхолладаларан коьрта кепаш, дешнийн кхолладаларан зӀенаш къасто.

Дешхьалхенан а, суффиксан а гӀоьнца а, ткъа иштта лардаш вовшахкхетарца а дешнаш кхолла.

Дешнийн морфемни анализ йан.

Чолхе дацдина дешнаш нийса дӀаала а, царах нийса

пайдаэца а.

**Морфологи. Къамелан оьздангалла. Орфографи**

Морфологин коьрта кхетамаш бовза.

Коьртачу къамелан дакъойн ладаме билгалонаш хаа.

Дешнийн лексико-грамматически тайпанех санна къамелан дакъойх, дешан грамматически маьӀнех, нохчийн маттахь

дешарна тӀехьажийна хьесапаш кхочушдарна леринчу къамелан дакъойн къепех долчу хаарех пайдаэца.

Къамел дарехь а, тайп-тайпана меттан анализ кхочушйарехь а морфологех долчу хаарех пайдаэца.

**ЦӀердош**

ЦӀердош къамелан дакъа санна довза, йукъарчу маьӀне а, хаттаре а хьаьжжина; цуьнан грамматически билгалонаш,

синтаксически гӀуллакх къасто; къамелехь цо дечу гӀуллакхах кхето.

ЦӀердешнийн дукхаллин терахьан кепаш нийса кхолла а, къамелехь царах пайдаэца а. Долахь а, йукъара а цӀердешнаш

къасто а, къамелехь царах нийса пайдаэца а.

ЦӀердешнийн грамматически классаш йовза.

1-, 2-, 3-, 4-чуй легарехь долчу цӀердешнийн оьшучу

дожаран кеп нийса кхолла а, къамелехь цунах пайдаэца а.

ЦӀердешнийн нийсайаздаран норманаш (цу йукъахь

цӀердешнашца ***ца*** нийсайаздаран норма а) ларйан.

ЦӀердешнашна морфологически къастам бан.

Оьрсийн маттаца дуьстича, нохчийн маттахь цӀердешнийн башхаллех кхета.

**Синтаксис. Къамелан оьздангалла. Пунктуаци**

Синтаксисан дакъош довза (дешнийн цхьаьнакхетар а,

предложени а); предложенера дешнийн цхьаьнакхетарш къасто; коьртачу дешан морфологически билгалонашка хьаьжжина, дешнийн цхьаьнакхетарийн тайпанаш довза (цӀеран, хандешан); дешнийн цхьаьнакхетаршна а, цхьалхечу предложенешна а синтаксически анализ йан; чолхечу предложенешна

пунктуационни анализ йан (Ӏамийнчун барамехь); тайп-тайпана меттан анализ кхочушйарехь а, къамел дарехь а синтаксисах, пунктуацех долчу хаарех пайдаэца.

Чолхейовлаза йолу цхьалхе предложенеш йовза;

цхьанатайпанчу меженашца чолхейевлла цхьалхе предложенеш, цхьанатайпанчу меженашца йукъара дош долу а, тӀедерзарца йолу а предложенеш а чулоцуш; аларан Ӏалашоне хьаьжжина (дийцаран, тӀедожоран, хаттаран), эмоцин билгалоне хьаьжжина (айдаран, айдаран йоцу), грамматически лардийн масалле хьаьжжина (цхьалхе, чолхе), коьртаза меженаш хиларе хьаьжжина (йаьржина, йаржаза), предложенеш йовза; предложенин коьрта а (грамматически лард), коьртаза а меженаш къасто (Ӏамийнчун барамехь).

Диалогически а, монологически а къамелехь, кехат тӀехь, дӀакхайкхорехь, и.д.кх. тӀедерзарх пайдаэца. Предложенехь тӀедерзар а, подлежащи а вовшах къасто. Сацаран хьаьркаш хӀитторах кхето.

ТӀедерзарца, цхьанатайпанчу меженашца, цхьанатайпанчу меженашца йукъара дош долчу предложенешкахь; ма-дарра къамелаца йолчу предложенешкахь; хуттургаш йолчу а,

хуттургаш йоцчу а уьйраца дозуш долчу дакъойх лаьттачу

чолхечу предложенешкахь сацаран хьаьркаш хӀитторан

пунктуационни норманаш йозанехь ларйан; йозанехь диалог кечйан.

**НОХЧИЙН МЕТТАН ТЕМАТИКИН ПЛАНИРОВАНИ**

1. **КЛАСС**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **№ п/п** | **Программин дакъойн а, темийн а цӀераш** | | | **Сахьтийн барам** | | | **Терахь** | **ГӀуллакхдаран коьрта тайпанаш** | **ЖамӀдаран кеп.** | **Электронни дешаран ресурс.** |
| **Разделан сахьташ** | **Талламан белхаш** | **Кхоллараллин белхаш** |
| **Дакъа 1. КАРЛАДАККХАР** | | | | | | | | | | |
| 1.1 | Ӏамийнарг карладаккхар | | | 3 | 1 | 0 |  | Текст йешар, къамелан дакъош, предложенийн меженаш карлайахар. | Барта хаттар  Йозанан таллар  Диктант | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **3** | **1** | **0** |  |  |  |  |
| **Дакъа 2. МАТТАХ ЛАЬЦНА ЙУКЪАРА ХААМАШ** | | | | | | | | | | |
| 2.1. | Нохчийн  меттан хьал а,  исбаьхьалла а.  Лингвистика маттах лаьцна Ӏилма санна.  Лингвистикин коьрта дакъош | | | 2 | 0 | 0 |  | Дукха маьӀнаш долчу дешнийн лексически маьӀнийн анализ йан, дешан нийса а, тӀедеана а маьӀнаш, синонимийн могӀарерчу дешнийн а, антонимийн а маьӀнаш дуста.  Йиначу анализан буха тӀехь нохчийн меттан  хазаллех а, хьолах а хетарг ша кепе дало. Лингвистикин коьртачу дакъойн башхалонаш билгалйаха. Дешнаш а, йукъараллин хьаьркаш а (некъан хьаьркаш, сервисан хьаьркаш, хьалххенцара хьаьркаш, математикин символаш, и.д.кх.) йустарна бахьанаш къасто.  Хьаьркийн къепен а, адамийн тӀекаренан гӀирсан а санна меттан башхалонаш билгалйаха. Меттан а, къамелан а коьрта дакъош каро а, дуста а (йуьхьанцарчу ишколехь Ӏамийнчун барамехь) | Барта хаттар  (устный опрос) | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **2** | **0** | **0** |  |  |  |  |
| **Дакъа 3. МОТТ А, КЪАМЕЛ А.** | | | | | | | | | | |
| 3.1. | Мотт а, къамел а.  Монолог. Диалог.  Полилог.  Мотт  гӀуллакхдар санна | | | 2 | 1 | 0 |  | Дахарехь биначу тидамийн, Ӏилманан-дешаран,  исбаьхьаллин, Ӏилманан-кхетаме йолу литература йешаран буха тӀехь барта монологически аларш хӀитто.  Йешна йа ладоьгӀна текст барта схьайийца, цу йукъахь дийцархочун йуьхь хуьйцуш а. Лингвистически  теманаша йолчу диалогехь а (Ӏамийнчун  барамехь), дахарехь биначу тидамийн буха тӀехь йолчу диалогехь/ полилогехь а дакъалаца.  Барта а, йозанехь а текстан тема а, коьрта ойла а билгалйаккха; текстан чулацамца догӀу хаттарш хӀитто а, царна жоьпаш дала а. Йуьхьанцарчу текстан чулацаман анализ йан, йозанан кепехь ма-барра а, бацбина а иза бовзийта. Дахарехь а, книгаш йешарехь а зеделлачунна, чулацаман суьртана тIе а тевжаш, тайп-тайпана сочиненеш йазйар (цу йукъахь сочиненеш-миниатюраш а) | Йозанан таллар (письменный опрос)  Диктант | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **2** | **1** | **0** |  |  |  |  |
| **Дакъа 4. ТЕКСТ** | | | | | | | | | | |
| 4.1. | Текст а, цуьнан коьрта билгалонаш а. Текстан композиционни  дӀахӀоттам.  Къамелан  функцинальни-маьIнин  тайпанаш. | | | 2 | 0 | 0 |  | Текстан коьрта билгалонаш йовза; текст  композиционни-маьӀнин дакъошка (абзацашка) йекъа.  Текстан предложенеш а, дакъош а вовшахтосу гӀирсаш (дешан кепаш, цхьанаораман (гергара) дешнаш, синонимаш,  антонимаш, йаххьийн цӀерметдешнаш, дешан йухаалар) бовза; шен текст (барта а, йозанан а) кхолларехь оцу хаарех пайдаэца. Текстан анализ йан а, башхалонаш билгалйаха а, цуьнан коьрта билгалонашца (тема, коьрта ойла, предло-женийн грамматически уьйр, маьӀнин цхьаалла, гӀеххьа йуьзна хилар) йогӀуш хиларе хьаьжжина а; къамелан функ-циональни-маьӀнин тайпанан текст хиларе хьаьжжина а. | Йозанан таллар  Практически болх | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 4.2. | Дийцар  къамелан  тайпа санна.  Текстан маьIнин  анализ.  Текстан  хаамаш  хийцар | | | 3 | 0 | 0 |  | Текстехь бийцинчу хиламийн, процессийн уьйр билгалйаккха.Дахарехь, книгаш йешарехь зеделлачунна тӀе а тевжаш, къамелан функциональни-маьӀнин тайпанан (дийцар) тексташ кхолла; чулацаман суьртана тӀе а тевжаш, тексташ кхолла;Кеп талхийна текст йухаметтахӀотто; йуьхьанцарчу текстана тӀе а тевжаш, йухаметтахӀоттийна текст нисйан.Шен/кхечу дешархоша кхоьллина тексташ  тайан, церан чулацам кхачаме балоран Ӏалашонца: бакъ йолчу материалан мах хадо, текстан анализ йан, маьӀнин цхьаалле, дозуш хиларе, хаам хиларе хьаьжжина.  Йуьхьанцара а, тайина а тексташ йуста | Барта хаттар  Йозанан таллар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **5** | **0** | **0** |  |  |  |  |
| **Дакъа 5. МЕТТАН ФУНКЦИОНАЛЬНИ ТАЙПАНАШ** | | | | | | | | | | |
| 5.1 | Меттан  функциональни  тайпанаш (йукъара  кхетам) | | | 2 | 0 | 0 |  | Меттан тайп-тайпанчу функциональни тайпанийн (буьйцучу меттан, функциональни стилийн (Ӏилманан,  гӀуллакхан, публицистически), исбаьхьаллин  литературин меттан)тексташ йовза | Барта хаттар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **2** | **0** | **0** |  |  |  |  |
| **Дакъа 6­. МЕТТАН КЪЕПЕ** | | | | | | | | | | |
| 6.1 | Фонетика.  Графика.  Орфоэпи | | | 11 | 0 | 1 |  | Къамелан озан маьӀнан къасторан гIуллакхах  кхета, масалш дало. Йалийнчу билгалонашца къамелан аьзнаш довза, дешан аьзнийн хӀоттам бовза. Йалийнчу билгалонашца аьзнаш тайпанашка декъа. Зевне а, къора а мукъаза аьзнаш, деха а, доца а мукъа аьзнаш къасто. Транскрипцин элементийн гӀоьнца дешнаш аларан а, йаздаран а башхаллех кхето. Дешан аьзнийн а, элпийн а хӀоттамаш буста. Дешнаш дешдакъошка декъа а, дешнаш цхьана могӀанера вукху могӀане нийса сехьадаха а. Ӏалашонца а, эмоцин билгалонца а тайп-  тайпана долу аларш нийсачу интонацица ала | Ша-шен мах хадор «Жам1даран кехатца»  Сочинени  Барта хаттар  Йозанан таллар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 6.2 | Орфографи | | | 3 | 0 | 0 |  | Нийсайаздаранпрактикехь орфографех долчу хаарех пайдаэца (цу йукъахь ***й*** элпан а, къасторан ***ъ, ь*** хьаьркийн а нийсайаздарх долу хаарш а). Оьшу хаам каро а, цунах пайдаэца а. | Барта хаттар  Йозанан таллар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 6.3 | Лексикологи | | | 7 | 0 | 0 |  | Дешан лексически маьӀнех кхето тайп-тайпанчу кепашца (цхьанаораман (гергара) дешнаш харжар; синонимаш, антонимаш, омонимаш харжар; дешан маьӀна къастор, контексте хьаьжжина а, маьӀнин дошаман гӀоьнца а). Цхьа маьIна долу а, дукха маьIнаш долу а дешнаш довза, дешан нийса а, тIедеана а маьIнаш къасто. Йеллачу билгалонца дешан нийса а, тIедеана а маьIнаш дуста. Синонимаш, антонимаш, омонимаш йовза, дукха маьIнаш долу дешнаш а, омонимаш а къасто. ЦӀена нохчийн а, тӀеэцна а дешнаш довза. Тайп-тайпанчу лексически дошамашкахь (маьӀнин дошамаш, синонимийн, антонимийн, омонимийн дошамаш) оьшу хаам каро а, цунах пайдаэца а. | Барта хаттар  Йозанан таллар  Тестировани | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 6.4 | Фразеологи | | | 3 | 1 | 0 |  | Фразеологизмаш йовза. Фразеологизмийн маьӀна дийца, уьш синонимашца а, йукъарчу дешнийн цхьаьнакхетаршца а хийца. Къамелехь фразеологически карчамех пайдаэца, пайдаэцаран гуо а, тӀекаренан хьелаш а лоруш. | Тестировани  Барта хаттар  Йозанан таллар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 6.5 | Дешан  хIоттам а,  дошкхолладалар а | | | 10 | 1 | 1 |  | Морфемин меттан уггар жимачу маьIнечу декъан санна башхалонаш билгалйаха. Дашехь морфемаш йовза (орам, дешхьалхе, суффикс, чаккхе), дешан лард схьакъасто. Дешнийн кхолладаларехь а, хийцадаларехь а морфемашкахь хийцалуш долу аьзнаш каро. Дешнийн морфемни анализ йан. Цхьанаораман (гергара) дешнаш къасто а, харжа а | Диктант  Барта хаттар  Йозанан таллар  Изложени | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **34** | **2** | **2** |  |  |  |  |
| **Дакъа 7. МОРФОЛОГИ. КЪАМЕЛАН ОЬЗДАНГАЛЛА. ОРФОГРАФИ** | | | | | | | | | | |
| 7.1 | Морфологи лингвистикин дакъа санна | | | 1 | 0 | 0 |  | Дешан грамматически маьӀнин башхаллаш билгалйаха а, церан анализ йан а, лексически маьӀница дуьстича.  Коьрта къамелан дакъош а, церан кепаш а (Ӏамийнчун барамехь), гӀуллакхан къамелан дакъош а (йукъара кхетам) довза. Морфологин коьрта кхетамаш бовза.  Коьртачу къамелан дакъойн ладаме билгалонаш хаа.  Дешнийн лексико-грамматически тайпанах санна къамелан декъах, дешан грамматически маьӀнех, нохчийн  маттахь дешарна тӀехьажийна декхарш кхочушдарна леринчу къамелан дакъойн къепех долчу хаарех пайдаэца.  ЦӀердешнаш, билгалдешнаш, хандешнаш довза.  Тайп-тайпана меттан анализ кхочушйарехь а, къамел дарехь а морфологех долчу хаарех пайдаэца. | Йозанан хаттар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 7.2 | ЦIердош | | | 14 | 1 | 0 |  | ЦIердешан йукъара грамматически маьIна, морфологически  билгалонаш, синтаксически функцеш къасто а, церан башхалонаш билгалйаха а. Къамелехь цIердашо кхочушдечу гIуллакхах кхето.Долахь а, йукъара а цIердешнаш, са долу а, са доцу а хӀума билгалйен цӀердешнаш къасто.ЦIердешнийн легарш къасто. ЦӀердешнийн грамматически классаш йовза.  ЦӀердешнийн дукхаллин терахьан кепаш нийса кхолла а, къамелехь царах пайдаэца а.ЦӀердешнийн морфологически анализ йан. ЦӀердешнийн нийсайаздаран норманаш (цу йукъахь цӀердешнашца ца нийсайаздаран норма а) ларйан. | Тестировани  Барта хаттар  Йозанан таллар | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **15** | **1** | **0** |  |  |  |  |
| **Дакъа 8. СИНТАКСИС. КЪАМЕЛАН ОЬЗДАНГАЛЛА. ПУНКТУАЦИ** | | | | | | | | | | |
| 8.1 | Синтаксис лингвистикин дакъа санна. Дешнийн цхьаьнакхетар | | | 6 | 0 | 1 |  | Синтаксисан дакъош довза (дешнийн цхьаьнакхетар а, предложени а). Сацаран хьаьркийн функцеш къасто. Предложенера дешнийн цхьаьнакхетарш къасто; коьртачу дешан морфологически билгалонашка хьаьжжина, дешнийн цхьаьнакхетарийн тайпанаш довза (цӀеран, хандешан). Дешнийн цхьаьнакхетарехь дешнаш цхьаьнакхетаран норманаш талхор къасто. | Барта хаттар  Йозанан таллар  Изложени  Зачет | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| 8.2 | Цхьалхе  шинахӀоттаман  предложени | | | 22 | 1 | 1 |  | Аларан Ӏалашоне хьаьжжина (дийцаран, тӀедожоран, хаттаран), эмоцин билгалоне хьаьжжина (айдаран,  айдаран йоцу), грамматически лардийн масалле хьаьжжина (цхьалхе, чолхе), коьртаза меженаш хиларе хьаьжжина (йаьржина, йаржаза) предложенеш йовза а, церан башхалонаш билгалйаха а. Йаьржина, йаржаза  предложенеш къасто, уьш йустарна бахьанаш каро а, йуста а. Предложенин коьрта а, коьртаза а меженаш къасто (Ӏамийнчун барамехь). Цхьанатайпанчу меженашца, тӀедерзарца чолхейевлла цхьалхе предложенеш йовза.  ТӀедерзарх пайдаэца диалогически а, монологически а  къамелехь, кехат тӀехь, дӀакхайкхорехь, и.д.кх. Цхьалхечу а, чолхечу а предложенешкахь сацаран хьаьркаш хӀитторан  пунктуационни норманаш йозанехь ларйан. Цхьалхечу предложенин синтаксически анализ йан. Цхьалхе, чолхе  предложенеш йовза. | Диктант  Тестировани  Барта хаттар  Йозанан таллар  Сочинени | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | **27** | **1** | **2** |  |  |  |  |
| **Дакъа 9. КАРЛАДАККХАР** | | | | | | | | | | |
| 9.1 | | Ӏамийнарг карладаккхар, т1ечӀагӀдар. | | 2 | 0 | 0 |  | Ӏамийнарг карладаккхар, тӀечӀагӀдар. ЦӀердешнийн, билгалдешнийн, хандешнийн тайп-тайпана меттан анализ кхочушйарехь а, къамел дарехь а морфологех долчу хаарех пайдаэца. Цхьалхечу предложенин синтаксически анализ йан. Цхьалхе, чолхе предложенеш йовза. | Барта хаттар  Зачет | www. desharkho.ru  ps95.ru/dikdosham/  [ps95.ru/nohchiyn-tezaurus/](http://ps95.ru/nohchiyn-tezaurus/) |
| **Дерриг:** | | | | 2 | 0 | 0 |  |  |  |  |
| **Дакъа 10. ЖамӀдаран таллар** | | | | | | | | | | |
| 10.1 | | | Сочинени | 2 |  | 2 |  | Сочинени язйан |  |  |
| 10.2 | | | Изложени | 2 |  | 2 |  | Изложени язйан |  |  |
| 10.3 | | | Талламан белхаш | 6 | 6 |  |  | Талламан болх йазбан |  |  |
| **Дерриг:** | | | | 10 | 6 | 4 |  |  |  |  |
| Программица сахьтийн барам | | | | 102 |  |  |  |  |  |  |