**Фонд оценочных средств**

**по чеченскому языку**

**5 класс**

**«Нохчийн мотт » 1аморан низамехула мах хадоран г1ирсийн паспорт.**

Нохчийнмотт 5 кл: НохчийнРеспубликанюкъардешаранучережденинадешаран пособи х1оттийна Овхадов М.Р., Махмаев Ж.М., Абдулкадырова Р.А.

Араяьлла 2021 ш.

|  |  |  |
| --- | --- | --- |
| **№** | **Мах хадоран г1ирсан ц1е** | **Белхан ц1е. Х1оттийнарг** |
|  | Текст | Талламан болх №1 Диктант «Бекъа» «Текстан маь1на» темина. Х1оттийнарг Берсанов Х-А. |
|  | Фонетика. | Талламан болх №2. Изложени« Хьажмурд» «Фонетика. графика» темина. Х1оттинарг Гайсултанов 1. |
|  | Орфографи | Талламанболх №3.Диктант «Зайнди» « Предложенин меженаш» темина.  Х1оттинарг Бадуев С-С. |
|  | Лексикологи | Талламан болх №4. «Синонимаш, омонимаш, антонимаш темина.Диктант «Хьоза». Х1оттийнарг СаракаевХь. |
|  | Дошкхолладалар | Талламан болх №4Диктант «1а». «Дешан х1оттам» темина |
|  | Морфологи | Талламанболх №4. Сочинени «Суна х1унда беза нохчийн мотт» «Морфологи, орфографи» темина. |
|  | Синтаксис | Талламан болх №4. Изложени «Ден весет» «Синтаксис» темина.  Халкъан барта кхолларалла. |
|  | Синтаксис | Талламан болх №4. Сочинени «Сан хьоме нана» «Синтаксис» темина. . |
|  | Синтаксис | Талламан болх №4. Изложени «Жа дажош» «Синтаксис» темина. Х1оттийнарг Ахмадов М.М. |
|  | Диалог | Талламан болх №4. Диктант «Б1аьстенан суьйре» «Диалог»темина. Х1оттийнарг Ахмадов М.М. |

Талламан белхаш нохчийн литературин ОООстандартаца бог1уш х1иттийна бу. Талламан белхаш бечу хенахь дешархошна хаа деза шайна нийсаяздаран бакъонех пайдаэца хаар гайта, нохчийн мотт бийца а, цу маттахь йозанан нийсаяздаран хьесапаш хаар а, литературни метан терминаш хаийтар.

Талламан белхийн чулацам а, мах хадоран структура.

Талламан белахаш лаьтташ бу: къамел кхиоран белхаш; йоза нийсаяздар талларан, 1амийначу теманех хаарш таллар.

Дешархой 1ема хезнарг дагахь латто а, текстан чулацамна гергахь виса. Шен къамелан говзалла гайта, предложенеш а, текст а нийса х1отто сочинени х1отторан бакъонца.

|  |  |  |
| --- | --- | --- |
| **5 класс**  **Нохчийнмотт** | | |
| 1.Карладаккхар | Талламан диктант | **«Бекъа.»**  Дешаран шо чекхделира. Т1екхечира аьхкенан каникулаш. Хьуьсен Идрис волчу бригаде балха вахара. Сатоссуш хьала а г1оттий, бекъа 1амо волалора иза. «Казбек, схьало ког! Казбек, гора х1отта!»-бохуш 1амайора Хьуьсена иза.  Инзаре дара Хьуьсен дуьххьара цунна т1ехууш. Бекъо охьатоьхналазорна кхоьруш, наха т1ехаа цавуьтура иза.  Амма к1ант кхоьруш вацара. Бекъан амал дика евзара цунна. Дуьрстанан гаьллаш бага а йоьхкина, бекъа керта юххе а оьзна, т1ехиира Хьуьсен. Казбек т1ехьарчу когаш т1е ира а х1уьттуш, готийсаелира.  Вехха идийра цо иза, амма Хьуьсен ч1ог1а 1ара говрахь. Дика хаьара цунна говраца шен дег1 лело….  (90 дош. Х.-А.Берсанов. «Вайн махкара акхарой а, олхазарш а.)  Грамматически т1едахкарш.  1.) *3-чу абзацерасхьаязде:*  1-ра вариант-*ц1ердешнаш.* 2-г1а вариант- *билгалдешнаш.*  2.) *К1ел сиз хьаькхначу дешнийн дожарш билгалде.* |
| 2.Фонетика,  графика, орфографи | Изложени | **Хьажмурд**  Хьажмурд шен шийтта шо кхочучу хенахь дегIана эгIаза, амма вуно тIахъаьлла а, хьуьнар долуш а кIант вара. Жима велахь а, чохь а, кертахь а, ишколехь а дечу гIуллакхана тIера вара иза. Шен хене а, дегIан ницкъе а хьаьжжина, тIедиллина гIуллакх, мало а ца еш, дика кхочушдора цо. Цуьнга балун болчу балха тIера юхаийзош, кхоа ца вора иза дас, хIунда аьлча цунна хаьара жим-жима вулуш балхах волар, болх бар пайдехь дуйла а, цо могашалла чIагIйойла а, дегIера ницкъ алсамбоккхийла а.  Ишколехь къинхьегаман урокаш доккхачу хьуьнарца, кхиамца кхочушйора Хьажмурда. Ишколан куьйгалхоша Сийлаллин грамота а луш, къастош билгалваьккхира иза. КIант дика кхиорна, баркалла элира цуьнан дена-нанна а. Нахана юккъехь кIант хасторна а, шайна баркалла аларна а, юьхькIайчу х1оьттинера Шахьби а, Маликат а. |
| 3.Орфографи | Талламан диктант | **«Зайнди»**  Аьхкенан юккъера бутт т1екхечира. Цу баттахь къаьсттина денош довха дог1ура. Еарин дийнахь сахуьлуш г1аьттина Бисолта мангал хьакха вахара. Цу дийнахь луларчу юьртахь базар яра. Кхо герка даьтта а эцна, Аруха цу базара яха елира. Цо ша базара яхале дуккха а г1уллакхаш дехкира Зайндина т1е….  Бода къовлалуш, еана ц1а кхечира Аруха. Цунна шайн кертахь хила къаьхьа де гира. Д1асахьежарх, мохь тохарх, Зайнди-м ца каравора…  Бисолтий, Арухий дукха хан ялале, шаьшшинна суьйренан х1ума а йиъна, охьадижира. И шиъ башха |
|  |  | Зайнди лахасингаттамболуш а дацара.  (83 дош. БадуевС. )  Грамматически т1едиллар.  *Синтаксически таллам бе.*  1-ра вариант-*1-ра предл*. 2-г1а вариант-*2-г1а предл* |
| 4.Лексикологи | Изложени | **«Хьоза»**  Талла вахана ,беша юккъехула схьавог1уш вара со. Суна хьалха дедда доьдуш ж1аьла дара . Ц1еххьана шеен болар лаг1дина ,теба дуьйлира иза,шена хьалха цхьа олхазар долуш санна.Бешан йохалла д1асахьаьжча,з1акаран уллеш можа а йолуш, коьрта т1ехь месала пелагаш а долуш, жима хьоза гира суна.Бена чуьра охьадоьжнера иза (мохо ч1ог1а лестадорабешарадитташ),метах ца хьовш хиина 1ара иза,х1етта девлла дог1у т1емаш,г1ор доцуш, даржа а дина.  Сан ж1аьла жим –жима доьдуш герга дахара цунна, ц1еххьана уллорчу дитташ т1ера цунна хьалха охьадуьйжира, некха т1ера пелагаш 1аьржа а долуш долу хьоза-бага г1аттийна цергаш гуш 1ечу ж1аьлина,хьалха дусаделла буьрса хьерадаьлча санна ,цкъа , шозза д1ай-схьай иккхира иза.  Шен к1орнина хьалхаиккхина иза к1елхьараяккха г1ертара иза. Амма цуьнан жима дег1 кхерамах хебнера дог детталора, аз а лаг1деллера,дола дан хьийзара хьоза,шен дег1 а,са а ца кхоадора цо.  Мел доккха ,инзаре хетта дезара цуьнна ж1аьла!Амма х1етте а шеен лекхачу, кхерамехь доцчу диттан гона т1ехь ца 1ийра иза.  План  1Беша юккъехула схьавог1уш.  2.Ж1аьлин теба долар |
| 5.Дош кхолладалар | Талламан диктант | **«1а»**  1а 1аламехь угар шийла хан ю. Муха хуур ду, 1а доьлча?  Халкъо олуш ду: «Малх ц1а кхаьчча, 1а дулу». Иза нийса ду. Де угар дацделла хан хуьлуиза. Цул т1аьхьа дог1у масех де кхин хийца ца луш лаьтта. И денош д1адевлча, де дахдала долало. 1аьнан уггар шийла цхьа мур хуьлу. Цунах чилла олу. Чилла юлу 1а доьлла ткъа де д1адаьлча. Иза шовзткъа дийнахь-бусий лаьтта.  Чиллахь, г1айба санна, т1е ло а диллина, массо генаш лаьтта х1уьттуш букардахна хуьлу дитташ, коьллаш. 1аьнан хьун, хьежаца к1ордош, исбаьхьа хаза хуьлу. Х1аваъ ц1ена саде1а атта долуш.  (94 дош. Хь.Хасаев. «1аьнан чиллахь.»)  Грамматически т1едахкарш.  1.) *Билгалдаха деха мукъа аьзнаш*.(Кеп. Шийла) |
| 6.Морфологи | Сочинени | 2.) *Схьаязде*:  1-ра вариант-*мукъаза шалха ши элп ул-уллохь лаьтташ долу дешнаш.*  2-г1а вариант -*шала мукъаза элпаш шайца долу дешнаш.*  **«Суна х1унда беза нохчийн мотт»** |
| 7.Синтаксис | Изложени | **«Ден весет»**  Цхьана стеган ворх1 к1ант хилла. Мацца а, шех лен  цамгар кхетча, дас, кхайкхина и ворх1е к1ант те1 а валийна, цаьрга аьлла:  -Ворх1е а, ваха а г1ой, цхьацца сара а бохьуш чувола, аса, со валале, цхьа весет дийр ду шуьга!  Цхьацца сара бохьуш, чу а веана, ворх1е а дена  хьалха д1ах1оьттина.  Дас аьлла: «И ворх1е а сара вовшах а тохий, т1ийриг  а хьарчаяй, цхьа ц1ов бе».  Шайга аьлларг дина к1енташа.  Дас воккхахволчу к1анте аьлла:  -Схьаэцал, к1ант, уьш кагдан хьажал.  Цу серах дина девзиг, гоьла т1е а те1ош, кагдан г1ертарх, ца кагделла к1анте.  Цуьнга санна, вукху вежаршка а аьлла дас. Цаьрга а цхьаьнгге а ц акагделла девзиг.  Т1аккха дас аьлла:  - И хора сара къаста а бай, ша-ша а баккхий, хьовсал, шайга уьш кеглой.  Цо ма-аллара, серий ша-шадаьхна, кегдина.  Дас т1аккха шен к1енташка аьлла:  -Хьовсал, сан к1ентий. И аша цхьаьна вовшахтоьхна  ворх1 сара санна, шу цхьаьна, бертахь, вовшийн г1о деш хилахь, шух адам а кхаьрдар дац, амма шу вовшахдовлахь, наха шу а лорур дац. Барт цхьаъ болуш хилалалш. Барт ч1ог1а маь1на долуш х1ума ду шуна. |
| 8.Синтаксис | Талламан диктант | **«1алам»**  1алам. И дош доца делахь а, шеен чулацам к1оргера болуш ду. Адамийн а, дийна-тийн а, хьаннийн а дахар 1аламах хаьдда хила йиш йолуш дац.  Самукъане, хаза б1аьсте чекхйелира. Т1ееара беркате, йовха аьхке. Иза адамаш-на угар каде мур бу.  Акхарой а, олхазарш а синтем боцуш лелара. Цара шайн б1аьста дуьненчу евлла к1орнеш кхиайора, 1алашйора, уьш кога йохуьйтура. Малх гучуболлушехь, дохк д1адайра, баца т1ера тхин т1адамаш дакъаделира. Дерриг 1алам, малхана дела а къежаш, д1ах1оьттира.  1аламо шеен къайленех пайда оьцуьйтур бу массо а садолчу х1умане.  (80дош.Хь. Хасаев.)  Грамматически т1едахкарш.  1.Кху дешнашна ялае синонимаш:  1-ра вариант хаза (исбаьхьа), каде (т1ахъаьлла).  2-г1а вариант самукъане (забаре), беркате (хайр, ни1мат, токхо).  2. Морфологически таллам бе.  1-ра вариант- 1алам, б1аьсте, адам, 2-г1а вариант-дош, аьхке, малх.  3. Дешнийн х1оттам билгалбаккха.  1-ра вариант 2-г1а вариант  чекхъелира, малханадакъаделира, т1адамаш |
| 9.Синтаксис | Сочинени | **«Сан хьоме нана»** |
| 10.Синтаксис | Талламан диктант | **«Жа дажош»**  Кест-кеста вовшашна уллохь нислора жа дажош волу Ибрах1иммий, бажа бажош волу Ханпаший. Ханпашина цхьацца тайпа хьехамаш бора воккхачу стага. Цоцунна дуьйцура майраллех а, доьналлех а, стогаллех а лаьцна. Ханпашас боккхачу безамца ладуг1ура воккхачу стага дуьйцучуьнга. Дуьххьал д1а Ханпаша зерхьама, Ибрах1има элира:  - Ва, Паша, нехан бежнаш дажош лелар эхь ду ца аьлла хьоьга цхьаммо а?  - Эхь хьаха ду нахе сискал йоьхуш лелча, - сихха жоп делира Ханпашас.  -Кхул тоьлаш болх бацара хьуна кхузахь?  - Сунна нефтекачке балха ваха лаьара, амма со д1а ца оьцу, жима ву бохуш. (91 дош)  Грамматически т1едиллар.  1*.2-чу предл.бе синтаксически къастам.*  2.*Цхьанатайпанарчу меженашна буха сиз хьакха.*  *3.Карае чолхе предл. Амма хуттургаца. Грамм.баххаш билгалбаха*  *4.Т1едерзар билгалдаккха.*  *5. Автор дешнаш билгалдаха.*  *6.Диалог юххеД дилла.* |
| 11.5-чу классехь 1амийнарг карладаккхар | Шеран талламан диктант | **«Б1аьстенан суьйре.»**  Хаьий хьуна, доттаг1а, нохчийн лаьмнашкахь б1аьстенан суьйре мел хаза хуьлу? Гобаьккхина, б1аьрг мел кхочу а, гуш хуьлу, говзачу куьйгаша лерина басар хьаькхча санна, лилула-сийна басеш. Царна т1ехь техкачу стеша а, коканийн коьллаша а, хьаьрса-хьечаша а хьалххехь заза доккхий, мел генара юьрта кхачайо цхьа ша-тайпа тамашийна хаза хьожа. Лаьмнашна т1ехьа бала карах ца долуш, тийсалуш, сецалуш, буха г1ертачу малхо шеен дашо з1аьнарш басешца д1аяржайой, исбаьхьа суьрташ х1иттош лепо доладо басешна куз хилла 1охку и хаза зезагаш. 1аламан х1оттамах даккхийдеш, царна т1ехула дайн хьийзаш хуьлу басна тайп-тайпана долу полларчий, дахарна саьхьара долу накхаранмозий, з1уганашший. Секха-1одаца кхоьссина пха санна, мозашний, чуьркашний чухехкалуш, шок етташ, хьийзаш хуьлу т1ам 1аьржа ч1ег1ардигаш. (107 дош) |